מלי לוי

ביוגרפיה

לוי נולדה, גדלה והתחנכה במבשרת ציון כבת זקונים מתוך ארבעה ילדים. משנת 1996 החלה לדגמן בגיל שש עשרה שנתיים לאחר שזכתה בתואר "מיס ירושלים".

קריירה

בשנת 1997 שיחקה בתפקיד ראשי בסדרת הדרמה "קפה פריז", ששודרה ב-HOT3. בשנת 2002 שיחקה בתפקיד משני בסדרת הטלוויזיה, "סיטי טאוור", ששודרה בערוץ 2.
בשנת 2003 הקליטה אלבום משותף עם בן זוגה הכדורגלן שמעון גרשון ואחיו שבתאי גרשון, "המשולש". מתוך האלבום, שנקרא "להיות צלול", התפרסם בעיקר השיר "שמיים כחולים". באותה שנה השתתפה בעונה הראשונה של הדרמה המוזיקלית "השיר שלנו" בתפקיד אורח (לאחר שתי עונות קיבלה תפקיד קבוע).
בשנים 2003–2005 הייתה חברה בצוות המנחים של התוכנית היומית לצעירים "אקזיט" בערוץ 10. כמו כן, השתתפה במופע ה"פסטיגל" של שנת 2003 שם זכתה במקום הרביעי עם השיר "לב של ילד". היא גם ביצעה את הגרסה העברית לשיר הנושא של הסרט "החיים יפים".
בשנת 2005 הוציאה לאור שני סינגלים - "מאוהבת" ו"ביי ביי", דואט עם הזמר אודי דוד.
באותה השנה השתתפה בסרט חינוכי של הוועדה למניעת אלימות בשם "מלאכים של עומר". לפני כן, שיחקה בתפקיד ראשי בסדרת הדרמה, "אהבה מעבר לפינה" בעונתה השלישית.
בשנת 2006 שיחקה בעונות השלישית והרביעית של הדרמה המוזיקלית, "השיר שלנו", בתפקיד קבוע שם שיחקה את אלינור שילון. במקביל דיגמנה לחברות שונות והוציאה את אלבום הסולו הראשון שלה. באותה שנה שיחקה גם בסרט הקולנוע, "NO אקזיט".
בשנת 2007 שיחקה בסדרת הטלוויזיה, "מסודרים" במסגרת שידורי קשת בערוץ 2. לקראת סוף אותה שנה נבחרה לשחק בסדרת הדרמה החדשה של הוט "בובות" שעלתה בתחילת שנת 2008.
ב-24 במרץ 2008 הגיעה למקום ה-18 מבין 100 נשות הכדורגלנים הסקסיות בעולם מטעם המגזין הבריטי, "NUTS".
ב-15 ביוני 2008 שיחקה מלי בקומדיה, "כל הגברים אותו דבר", שהוצגה במסגרת פסטיבל תיאטרון פרינג' לשני שחקנים. יחד איתה שיחק מאור הרוש שגם כתב את המחזה. ההצגה זכתה במקום הראשון וזכתה לביקורות נלהבות. באותה שנה נבחרה לפרזנטורית של רשת נעלי האופנה, "סקופ".
בשנים 2010–2013 שיחקה בגרסה הישראלית לסדרה הקומית "המשרד" בתור דנה, ששודרה ב-yes.
בחודש אפריל 2011 החלה לשחק בקומדיית המצבים "החברים של נאור" בערוץ 10 את תפקידה של דפי.
לוי משתתפת בין היתר בפרסומות רבות, כמו פרסומת למילקי, לקסנטייה, לאגודה למלחמה בסרטן, למקדונלד'ס, לעוף טוב, ולחברת קוקה קולה.
בשנת 2011 השתתפה לוי בעונה השלישית של "סרוגים" בתפקיד פייגי. ב-2014 השתתפה בסדרה "עממיות" בתפקיד חלי.
בשנת 2014 שיחקה בסרט "זינוק בעלייה", בבימוי אורן שטרן ובהשתתפות איתי טיראן ושלמה בראבא.
בשנת 2015 לוהקה לוי לסדרה "ג'וני ואבירי הגליל" של yes לצד עוז זהבי ואושרי כהן.
בתחילת 2015 עלתה לשידור בערוץ 10 מיני-סדרה ירושלמית בשם "חשודה" בכיכובה של לוי. בהמשך אותה שנה כיכבה בסרטו של דרור שאול, "פלאפל אטומי" עליו הייתה מועמדת בפרס אופיר ולשחקנית המשנה הטובה ביותר בטקס פרסי אופיר לשנת 2015. בנוסף, החלה לשחק בקומדיית המצבים "אלישע" בערוץ הילדים.
באותה שנה שיחקה בסרט "ציפורי חול" לצידו של אמנון וולף.
בשנת 2016 יצא לאקרנים סרטו הקומי של רועי פלורנטין, "ילד טוב ירושלים" בו היא מופיעה לצד עמוס תמם, מיטל גל-סויסה ואוולין הגואל.
בנוסף עתיד לצאת הסרט "The Angel" בו היא מגלמת את נטלי, בבימויו של אריאל ורומן ובכיכובם של טובי קבל ואורי פפר.
ב-2017 היא השתתפה בתוכנית הטלוויזיה "הכל הולך".
בשנת 2018 שיחקה בסדרה "מלכות" ששודרה בהוט. באותה שנה שיחקה בסדרה "עיר מקלט" את תפקידה של מיכל "מיכי" פולג פעילה המסייעת למבקשי המקלט. ב-2019 דיבבה את דמותה של רוקסן בסרט "אנגרי בירדס - הסרט 2".

חיים פרטיים

בשנת 2003 נישאה לכדורגלן שמעון גרשון. לזוג שלושה ילדים. גיסה הוא השחקן מורדי גרשון.